**stând pe acoperiș**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mozaic

tot mai slăbit,

căutând în zăpadă

ceva din copilărie…

fereastră deschisă,

răzleți fulgi de nea

în aroma de ceai.

stând pe acoperiș:

luminile orașului,

mai aproape de stele.

solstițiu-

moșul aruncă bastonul-

mai vioi prin nămeți.

luna,

prin ploaia de meteoriți,

torță aprinsă.

\*

la un suc

cu elevii mei-

furtună prin amintiri.

ieri parcă

e astăzi;

florile tot frumoase.

cântând "pe ieri",

în apele clipei,

ofranda unui gând bun.

\*

văzătorii cu inima

înfruntă fără frică

tenebrele.

e atât de rece!

și albul se suprapune

peste negru

prin întuneric,

ecoul glasurilor

formează pârtii.

în liniștea înserării,

lângă tine,

se topesc zăpezile.

pipăind nevăzutul,

muzica cosmosului

foarte aproape.

\*

în fiecare poem şoptit,

un cod melodic secret-

găsește cheia!

un strop de cerneală

oferă infinitului

o poartă spre vis

zăpadă timpurie-

fiori

pe marile trepte ale vârstei.

nicio stea,

doar vulpea speriată

de stolul de grauri.

miez de noapte-

duși de vârtejul de vânt

ochii deschiși.